Fagforum Potet ”Årsmøte”

**Tid:** Torsdag 19. januar 2017 kl 14.00

**Sted:** Scandic Ringsaker

**Deltagere:** Styringsgruppen og representanter fra hele bransjen

**Status siden sist**

*Styringsgruppen (se sammensetning og kontaktinformasjon på www.potet.no)*

Består i dag av:

* Eldrid Lein Molteberg
* Sigbjørn Leidal (ny i 2016 overtok etter Siri Abrahamsen)
* Jan Arne Broen (ny i 2016 overtok etter Solveig Haugan Jonsen). Vara: Halvor Alm
* Morten Snipstad (ny i 2016 overtok etter Espen Gultvedt). Vara: Trygve Kirkerød
* Kjell Erik Kordal. Vara: Olav Grundnes
* Are Sætre. Vara: Per Harald Agerup
* *Borghild Glorvigen, prosjektleder*
* *Pia Heltoft, prosjektleder*

*Økonomi*

Eksterne midler i 2016: NOK 524.000,-, herav 140.000,- fra Landbruksdirektoratet. Det er bevilget 140.000,- fra Landbruk direktoratet i 2017. Det kommer invitasjonsbrev til bransjepartnere i løpet av januar.

*Bransjemøte*

Fagforum arrangerer bransjemøte i januar annethvert år (2016, 2018, 2020 ....etc.) og veksler dermed med Potet2015, Potet2017,...osv. På Fagforums bransjemøte er det fokus på resultater fra pågående forskningsprosjekt og det legges opp til mange korte innlegg.

*Nyhetsbrev*

Det kommer en ny løsning på påmelding via hjemmesiden ([www.potet.no](http://www.potet.no)) til nyhetsbrev hvor man selv kan melde seg på hvis man ønsker å motta. De gamle maillister vil imidlertid ikke bli slettet, men det skal etterhvert implementeres i det nye systemet.

*OFG (opplysningskontoret for frukt og grønt)*

Fagforum er i kontakt med OFG. De er positive til samarbeid og deltok i første omgang på stand på Potet 2017.

*Potato Scandinavia*

Are Sætre informerer. Det er planlagt en skandinavisk potetdag i Grue Kommune 17.-18. august. På potetdagen skal det være maskindemonstrasjon, visning av sortsforsøk. Det er noen formaliteter som må på plass. Det vil bli opprettet en hjemmeside (Potato Scandinavia 2017). Det ble stilt spørsmål til om det vil bli invitert utenlandske sortsforædlere/representanter fra utlandet til potetdagen, og om det vil bli vist et demofelt med norske sorter?

*Svartsøtvier*

Utfordringer med spredning av svartsøtvier har vært diskutert i styringsgruppen. Borghild skal undersøke nærmere.

*Hjemmeside*

Det er kommet nytt design på potet.no i 2016. Nye faner vises. Blant annet er fanen ”Nedlastninger” ny. Det kommenteres at det må passes på ”døde” linker (eks. til mattilsynets sider). Det er fortsatt mulighet for annonsering på siden.

Spørsmål om hvor mange treff det er på siden? Borghild skal undersøke.

Spørsmål om pålogging og det kommenteres at pålogging kun er for NLR medlemmer og at siden linker opp mot resten av NLR sine sider. Påloggingsfeltene skal fjernes fra sidene.

*Rekruttering*

Rekruttering er en sak som har vært oppe i Fagforum Potet. Det er dog for stor en sak for FFP. Hele bransjen må bidra til rekruttering. Kan det søkes penge i Grofondet AS til bl.a. kompetanseheving. Det er viktig å bevisstgjøre de unge om mulighetene innen potetbransjen. Flere i bransjen er allerede aktive:

* Strand Unikorn deltar på utdanningsmesser
* Graminor har hatt en jurist under utdanning i jobb + de mange sommerhjelpere (bl.a. flere bachelorstudenter og masterstudenter innen grøntfag). Graminor har også elever fra videregående på besøk.
* Yara har deltatt på karrieredag på NMBU.
* Maarud tar imot elever fra videregående som kommer på dagsbesøk til bedriften.
* NIBIO bidrar med årlige besøk av studenter fra NMBU og med forslag til studentoppgaver. Her kan det settes opp flere forslag, spesielt innen fysiologiske forhold/dyrkingsteknikk.

*Informasjon om GROFONDET v. Alvhild Hedstein*

Alvhild informerte om Grofondet AS. Stikkord: Øke verdiskaping, øke forbruket, synliggjøring av verdiskapingen er viktig og alle søkere må legge fram en konkret plan for hvordan øke verdiskaping.

I utviklingsprosjekt skal en av de tre aktørene som står bak Grofondet være med. Hvis søknaden sendes inn i god tid før fristen er det mulig å gå i dialog med Alvhild og få tilbakemeldinger.

Utgangspunktet er 100 mill. i 10 år, men det jobbes for å forlenge tidsperioden.

*Oppfølging arbeidet med settepotet*

Det ble orientert om settepotetmøte som ble avholdt 20. oktober 2016. Det er satt forslag fra FFP om å arrangere et kurs (1-2 dg) i samarbeid med bransjen.

Erling Olav i settepotetdyrkernes landslag er positiv til dette.

Det skal samles og formidles kunnskap om renhold, lagring, dyrkning, dyrknings- og lagringsteknikk, feltgenerasjoner. Dette skal blant annet gjøres gjennom flere demoforsøk og på [www.potet.no](http://www.potet.no). Det skal utarbeides flere dyrkningsveiledere, både spesifikke og generelle.

Innspill: viruskurset på Apelsvoll kunne utvides og kombineres med settepotetkurs.

Det kommenteres at det allerede gjøres mange gode tiltak i forhold til settepotet i pågående forskningsprosjekt og andre prosjekter.

Forslag om å ta opp gjødsling til settepotet i et prosjekt?

Det oppfordres til at alle sender innspill/forslag til alle i styringsgruppen.